Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 707/11/2202	Galanta, 20.5.2013
EEČ : 2-17-147-2013

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 6.5.2013, spisová značka 3 Pv 707/11/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom čase dňa 09. 05. 2011 v Tomášikove, si prostredníctvom zástupcu spoločnosti XXXXX, a. s., so sídlom XXXXX, XXXXX 7, IČO: XXXXX, požiadala o poskytnutie spotrebiteľského úveru, pričom svoj príjem dokladovala vyplnením tzv. „Klientskej karty“, kde uviedla ako svojho zamestnávateľa spoločnosť XXXXX s. r. o., so sídlom XXXXX, IČO: XXXXX a príjem vo výške 705,24 Eur, ktorý dokladovala predložením sfalšovanej pracovnej zmluvy a troch výplatných pások od spoločnosti XXXXX, ktoré si sama zabezpečila od neznámej osoby a následne, po schválení jej žiadosti o poskytnutie úveru, toho istého dňa uzatvorila Zmluvu o spotrebiteľskom úvere číslo XXXXX, na základe čoho prevzala finančnú hotovosť vo výške 500,- Eur, ktorú sa zaviazala vrátiť spolu s príslušným poplatkom vo výške 190,- Eur a to v 13-tich pravidelných mesačných splátkach, kde prvé tri splátky boli v sume po 2,50 Eur a ďalšími splátkami v sume po 68,25 Eur v zmysle tejto zmluvy, avšak poskytnutý úver riadne nespláca a u vyššie uvedeného zamestnávateľa nikdy nepracovala, čím spoločnosť XXXXX,    a. s. uviedla do omylu v otázke splnenia podmienok na poskytnutie úveru alebo na splácanie úveru a svojim konaním jej spôsobila škodu vo výške 574,- Eur.

Uznesením prokurátora Okresnej prokuratúry Galanta zo dňa 6.5.2013, spisová značka 3 Pv 707/11/2202, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry v Galante vedeným pod č. k. 3 Pv 707/11 - 8 zo dňa 6. 3. 2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenej pre prečin úverového podvodu podľa § 221 ods. 1  Trestného zákona.
	
Predmetné uznesenie nadobudlo právoplatnosť dňa 27.3. 2012. Podľa § 216 ods. 2 Trestného poriadku účinného v čase rozhodovania bola obvinenej v rozhodnutí uložená skúšobná doba v trvaní 12 mesiacov, počas ktorej jej bolo uložené uhradiť poškodenej spoločnosti XXXXX, a.s. spôsobenú škodu v zmysle dohody o náhrade škody z 24.1.2012. Skúšobná doba obvinenej uplynula dňa 27.3.2013.

	Vzhľadom k tomu, že obvinená v skúšobnej dobe viedla riadny život, súdom trestaná nebola a t.č. sa nevedie sa proti nej trestné stíhanie pre skutok spáchaný v skúšobnej dobe, poškodená spoločnosť oznámila, že obvinená splnila svoj záväzok v zmysle dohody o náhrade škody a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor